**E L Ő T E R J E S Z T É S**

Bihardancsháza Község Önkormányzata Képviselő-testületének

2022. november 9-i soros ülésére

**Tárgy:** Előterjesztés a helyi adórendeletek felülvizsgálatáról

**Előterjesztő**: Balku Tamás polgármester

**Előterjesztést készítette**: Tőzsér-Papp Dóra jegyző

**Véleményezi**: Ügyrendi Bizottság

A döntéshez egyszerű/minősített többség szükséges.

**E L Ő T E R J E S Z T É S**

Bihardancsháza Község Önkormányzata Képviselő-testületének

2022. november 9-i soros ülésére

**Tárgy:** Előterjesztés a helyi adórendeletek felülvizsgálatáról

**Tisztelt Képviselő-testület!**

Bihardancsháza Község közigazgatási területén a helyi adókról szóló 1990. évi C. törvény felhatalmazása alapján az alábbi helyi adókról szóló rendeletek vannak hatályban:

1.A helyi iparűzési adóról szóló 19/2012. (XII. 11.) önkormányzati rendelet

2.A magánszemélyek kommunális adójáról szóló 10/2004. (IV.29.) önkormányzati rendelet

A koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésről szóló 535/2020. (XII. 1.) Korm. rendelet 2021.12.31. napján hatályát veszítette.

Önkormányzatunk új helyi és települési adót nem kíván bevezetni és a jelenleg megállapított helyi adók mértékét sem módosítja.

A felülvizsgálat során megállapítást nyert, hogy helyi adórendeletek rendelkezései a vonatkozó jogszabályokkal összhangban állnak, módosításuk nem indokolt.

Kérem a Tisztelt Képviselő-testületet, hogy az előterjesztést tárgyalja meg, és a határozati javaslatot fogadja el.

Bihardancsháza, 2022. november 4.

Balku Tamás sk.

polgármester

**Határozati javaslat:**

Bihardancsháza Község Önkormányzatának Képviselő-testülete az „Előterjesztés a helyi adórendeletek felülvizsgálatáról” tárgyú napirendi pontot megtárgyalta és azt az előterjesztés szerinti tartalommal elfogadja.

Határidő: azonnal

Felelős: polgármester